CELEX: 32014R0779
Language: lv
Date: 2014-07-17 00:00:00
Title: Padomes Regula (ES) Nr. 779/2014 ( 2014. gada 17. jūlijs ), ar ko nosaka anšovu zvejas iespējas Biskajas līcī 2014./2015. gada zvejas sezonā

18.7.2014   
            
            
               LV
            
            
               Eiropas Savienības Oficiālais Vēstnesis
            
            
               L 212/1
            
         PADOMES REGULA (ES) Nr. 779/2014
   (2014. gada 17. jūlijs),
   ar ko nosaka anšovu zvejas iespējas Biskajas līcī 2014./2015. gada zvejas sezonā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. panta 3. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Līguma 43. panta 3. punktā paredzēts, ka Padomei pēc Komisijas priekšlikuma jāpieņem pasākumi par zvejas iespēju noteikšanu un piešķiršanu.
            
         
               (2)
            
            
               Eiropas Parlamenta un Padomes Regulā (ES) Nr. 1380/2013 (1) paredzēts, ka ir jāpieņem saglabāšanas pasākumi, ņemot vērā pieejamos zinātniskos, tehniskos un ekonomiskos ieteikumus, tostarp attiecīgos gadījumos – ziņojumus, ko sagatavojusi Zivsaimniecības zinātnes, tehnikas un ekonomikas komiteja (ZZTEK).
            
         
               (3)
            
            
               Padomei ir jāpieņem pasākumi zvejas iespēju noteikšanai un iedalīšanai un attiecīgā gadījumā jānosaka arī daži ar tām funkcionāli saistīti nosacījumi. Zvejas iespējas būtu jāiedala dalībvalstīm tādā veidā, lai nodrošinātu katras dalībvalsts zvejas darbību relatīvu stabilitāti attiecībā uz katru krājumu vai zvejniecību un lai pienācīgi ņemtu vērā kopējās zivsaimniecības politikas mērķus, kas izklāstīti Regulā (ES) Nr. 1380/2013.
            
         
               (4)
            
            
               Kopējā pieļaujamā nozveja (KPN) būtu jānosaka, pamatojoties uz pieejamajiem zinātniskajiem ieteikumiem, ņemot vērā bioloģiskos un sociālekonomiskos aspektus, vienlaikus nodrošinot vienlīdzīgu attieksmi pret visiem zvejas sektoriem.
            
         
               (5)
            
            
               Starptautiskās Jūras pētniecības padomes (ICES) sākotnējā atzinumā tiek lēsts, ka 2014. gadā Biskajas līča anšovu nārsta bara biomasa nārsta laikā ir 66 158 tonnas. Komisija 2009. gadā iesniedza priekšlikumu regulai, ar ko izveido ilgtermiņa plānu anšovu krājumam Biskajas līcī un zvejniecībām, kas šo krājumu izmanto, un kā pamatā ir ierosinātā KPN. Tādēļ attiecībā uz 2014./2015. gada zvejas sezonu ir lietderīgi noteikt KPN 20 100 tonnu apmērā, kas atbilst aptuveni 18 % pieaugumam salīdzinājumā ar iepriekš noteikto KPN.
            
         
               (6)
            
            
               Saskaņā ar Padomes Regulas (EK) Nr. 847/96 (2) 2. pantu ir jānosaka, cik lielā mērā regulā noteiktie pasākumi attiecas uz Biskajas līča anšovu krājumu.
            
         
               (7)
            
            
               No 2015. gada 1. janvāra attiecībā uz anšovu zveju Biskajas līcī būs jāievēro izkraušanas pienākums, kas paredzēts Regulas (ES) Nr. 1380/2013 15. panta 1. punkta a) apakšpunktā. Tādēļ saskaņā ar minētās regulas nosacījumiem šīs zvejas anšovu nozveja ir jāiekrauj kuģī un jāpatur uz kuģa, un tā ir jāreģistrē, jāizkrauj un jāatskaita no kvotas.
            
         
               (8)
            
            
               Ņemot vērā 2014./2015. gada zvejas sezonas sākšanos un lai sniegtu gada nozvejas ziņojumus, šai regulai būtu jāstājas spēkā iespējami ātrāk pēc tās publicēšanas un tā būtu jāpiemēro no 2014. gada 1. jūlija,
            
         IR PIEŅĒMUSI ŠO REGULU.
   1. pants
   Anšovu zvejas iespējas Biskajas līcī
   Kopējā pieļaujamā nozveja (KPN) un tās iedalījums dalībvalstīm zvejas sezonā, kas ilgst no 2014. gada 1. jūlija līdz 2015. gada 30. jūnijam, attiecībā uz anšovu krājumu ICES VIII apakšapgabalā, kas definēts Eiropas Parlamenta un Padomes Regulā (EK) Nr. 218/2009 (3), ir šāda (dzīvsvara tonnās):
   
               Suga:
            
            
               Eiropas anšovs
               Engraulis encrasicolus
            
            
               
                  ICES zona:
            
            
               VIII
               (ANE/08.)
            
         
               Spānija
            
            
               18 090
            
            
               Analītiskā KPN
            
         
               Francija
            
            
               2 010
            
         
               ES
            
            
               20 100
            
         
               KPN
            
            
               20 100
            
         2. pants
   Īpaši noteikumi par zvejas iespēju sadalījumu
   Regulas 1. pantā paredzētais zvejas iespēju sadalījums starp dalībvalstīm neskar:
   
               a)
            
            
               zvejas iespēju apmaiņu, kas veikta, ievērojot Regulas (ES) Nr. 1380/2013 16. panta 8. punktu;
            
         
               b)
            
            
               zvejas iespēju atvilkumus un pārdali, kas veikta, ievērojot Padomes Regulas (EK) Nr. 1224/2009 (4) 37. pantu;
            
         
               c)
            
            
               zvejas iespēju pārdali, kas veikta, ievērojot Padomes Regulas (EK) Nr. 1006/2008 (5) 10. panta 4. punktu;
            
         
               d)
            
            
               papildu izkrāvumus, kas atļauti saskaņā ar Regulas (EK) Nr. 847/96 3. pantu;
            
         
               e)
            
            
               daudzumus, kas ieturēti saskaņā ar Regulas (EK) Nr. 847/96 4. pantu;
            
         
               f)
            
            
               atvilkumus, kas veikti, ievērojot Regulas (EK) Nr. 1224/2009 105., 106. un 107. pantu;
            
         
               g)
            
            
               kvotu nodošanu un apmaiņu, ko veic, ievērojot Padomes Regulas (ES) Nr. 43/2014 (6) 20. pantu.
            
         3. pants
   Ikgadējā pārvalde
   Piemērojot Regulu (EK) Nr. 847/96, uzskata, ka uz 1. pantā minēto krājumu attiecas analītiskā KPN. Piemēro minētās regulas 3. panta 2. un 3. punktu un 4. pantu.
   4. pants
   Nozvejas un piezvejas izkraušana pirms 2015. gada 1. janvāra
   No 2014. gada 1. jūlija līdz 2014. gada 31. decembrim zivis no 1. pantā minētā krājuma patur uz kuģa vai izkrauj tikai tad, ja:
   
               a)
            
            
               nozveju ir guvuši kuģi, kas kuģo ar tādas dalībvalsts karogu, kurai ir kvota, kas nav pilnībā apgūta; vai
            
         
               b)
            
            
               nozveja ir daļa no Savienības kvotas, kura kvotu veidā nav sadalīta starp dalībvalstīm, un minētā Savienības kvota nav pilnībā apgūta.
            
         5. pants
   Datu nosūtīšana
   Kad dalībvalstis saskaņā ar Regulas (EK) Nr. 1224/2009 33. un 34. pantu iesniedz Komisijai datus par anšovu nozvejas izkrāvumu apjomu, tās izmanto krājuma kodu “ANE/08.”.
   6. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 1. jūlija līdz 2015. gada 30. jūnijam.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 17. jūlijā
      
         
            Padomes vārdā –
         
            priekšsēdētājs
         
         S. GOZI
      
   
   
      (1)  Eiropas Parlamenta un Padomes Regula (ES) Nr. 1380/2013 (2013. gada 11. decembris) par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).
   
      (2)  Padomes Regula (EK) Nr. 847/96 (1996. gada 6. maijs), kas ievieš papildu nosacījumus ikgadējai kopējās pieļaujamās nozvejas (KPN) un kvotu pārvaldei (OV L 115, 9.5.1996., 3. lpp.).
   
      (3)  Eiropas Parlamenta un Padomes Regula (EK) Nr. 218/2009 (2009. gada 11. marts) par to dalībvalstu nominālās nozvejas statistikas iesniegšanu, kuras zvejo Atlantijas okeāna ziemeļaustrumu daļā (OV L 87, 31.3.2009., 70. lpp.).
   
      (4)  Padomes Regula (EK) Nr. 1224/2009 (2009. gada 20. novembris), ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (OV L 343, 22.12.2009., 1. lpp.).
   
      (5)  Padomes Regula (EK) Nr. 1006/2008 (2008. gada 29. septembris) par atļaujām, kuras Kopienas zvejas kuģiem izdod zvejas darbību veikšanai ārpus Kopienas ūdeņiem, un par trešo valstu kuģu piekļuvi Kopienas ūdeņiem, un ar ko groza Regulas (EEK) Nr. 2847/93 un (EK) Nr. 1627/94 un atceļ Regulu (EK) Nr. 3317/94 (OV L 286, 29.10.2008., 33. lpp.).
   
      (6)  Padomes Regula (ES) Nr. 43/2014 (2014. gada 20. janvāris), ar ko 2014. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības kuģiem – konkrētos ūdeņos, kas nav Savienības ūdeņi (OV L 24, 28.1.2014., 1. lpp.).